ജിഎസ്ടി വരുമാനം വീണ്ടും 1 ലക്ഷം കോടി കടന്നു ന്യൂഡല്ഹി: തുടര്ച്ചയായ രണ്ടാം മാസവും രാജ്യത്തെ ചരക്ക് സേവന നികുതി വരുമാനം ഒരു ലക്ഷം കോടിക്കു മുകളില് തുടരുന്നു. ഓഗസ്റ്റില് 1,12,020 കോടി രൂപയാണ് ജിഎസ്ടിയിനത്തില് സര്ക്കാരിന് ലഭിച്ചത്. കേന്ദ്ര ജിഎസ്ടിയിനത്തില് 20,522 കോടിയും സ്റ്റേറ്റ് ജിഎസ്ടിയിനത്തില് 26,605 കോടിയും സംയോജിത ജിഎസ്ടിയിനത്തില് 56,247 കോടിയുമാണ് സമാഹരിച്ചത്. സെസ്സായി 8,646 കോടിയും ലഭിച്ചു. കേന്ദ്ര ധനകാര്യ മന്ത്രാലയമാണ് ജിഎസ്ടി കണക്കുകള് ബുധനാഴ്ച്ച പുറത്തുവിട്ടത്. കഴിഞ്ഞ വര്ഷം ഇതേകാലയളവില് ലഭിച്ചതിന്റെ 30ശതമാനം അധികമാണ് ഈ തുക. 201920 സാമ്ബത്തിക വര്ഷത്തില് ഓഗസ്റ്റില് 98,202 കോടിയായിരുന്നു ലഭിച്ചത്. ഒമ്ബതാമത്തെ മാസമാണ് ജിഎസ്ടി വരുമാനം ഒരുലക്ഷം കോടി രൂപക്കുമുകളിലെത്തുന്നത്. കോവിഡിന്റെ രണ്ടാം തരംഗത്തെതുടര്ന്ന് പ്രതിസന്ധി നേരിട്ടപ്പോള് കഴിഞ്ഞ ജൂണില് വരുമാനം ഒരു ലക്ഷം കോടി രൂപക്കു താഴെയെത്തിയിരുന്നു. തുടര്ച്ചയായി രണ്ടാം മാസവും 1 ലക്ഷം കോടി രൂപയ്ക്ക് മുകളില് ജിഎസ്ടി വരുമാനം കണ്ടെത്താന് കഴിഞ്ഞെങ്കിലും ജൂലായ് മാസവുമായി താരതമ്യം ചെയ്താല് വരുമാനം കുറവാണ്. 2021 ജൂലായില് ജിഎസ്ടിയിനത്തില് 1,16,393 കോടി രൂപയായിരുന്നു ലഭിച്ചത്. ജൂണില് 92,849 കോടി രൂപയായി കുറയുകയും ചെയ്തു. ജൂലായിലും ഓഗസ്റ്റിലും മികച്ച വരുമാനം നേടിയത് സാമ്ബത്തികമേഖല അതിവേഗം തിരിച്ചു വരുന്നതിന്റെ സൂചനയാണ്. നേരത്തെ, തുടര്ച്ചയായി 9 മാസങ്ങള് 1 ലക്ഷം കോടി രൂപയ്ക്ക് മുകളില് ജിഎസ്ടി കളക്ഷന് നേടിയതിന് ശേഷമാണ് ജൂണില് നികുതി വരുമാനം താഴേക്ക് പോയത്. രണ്ടാം കോവിഡ് തരംഗത്തെ തുടര്ന്നായിരുന്നു ഇത്. ഇപ്പോള് വീണ്ടും കോവിഡ് നിയന്ത്രണങ്ങളില് ഇളവ് വന്നതോടെ ജൂലായ്, ഓഗസ്റ്റ് മാസങ്ങളില് ജിഎസ്ടി വരുമാനം ഉയര്ന്നു. നടപ്പു സാമ്ബത്തിക വര്ഷം ആദ്യ പാദമുള്ള ഇന്ത്യയുടെ ജിഡിപി വളര്ച്ചാ നിരക്കും കഴിഞ്ഞ ദിവസം പുറത്തുവന്നിട്ടുണ്ട്. നടപ്പു സാമ്ബത്തിക വര്ഷം ആദ്യ ത്രൈമാസപാദം ഏപ്രില് ജൂണ് ഇന്ത്യയുടെ മൊത്തം ആഭ്യന്തര ഉത്പാദനം 20.1 ശതമാനം വളര്ച്ചാ നിരക്ക് കുറിച്ചതായി കേന്ദ്ര സ്റ്റാറ്റിസ്റ്റിക്സ് മന്ത്രാലയം ചൊവാഴ്ച്ച അറിയിച്ചു. മുന് പാദത്തില് ജനുവരി മാര്ച്ച് 1.6 ശതമാനം വളര്ച്ചാ നിരക്കായിരുന്നു രാജ്യം കണ്ടെത്തിയത്. കഴിഞ്ഞവര്ഷം ഇതേ കാലഘട്ടത്തില് സംഭവിച്ച വന്വീഴ്ച അടിസ്ഥാനപ്പെടുത്തുമ്ബോഴാണ് കണക്കുപുസ്തകത്തില് 20 ശതമാനം വളര്ച്ച കുറിക്കാന് ഇന്ത്യയ്ക്ക് സാധിക്കുന്നത്. രാജ്യത്തിന്റെ ചരിത്രത്തിലെ ഏറ്റവും മികവേറിയ ത്രൈമാസ വളര്ച്ചയും ഈ കഴിഞ്ഞ ജൂണ് പാദത്തിലേതുതന്നെ ആണ്.